**แบบฟอร์มการจัดการเรียนการสอนลักษณะพิเศษ (ประกอบการส่ง มคอ.3)**

**ประจำภาคเรียนที่ 2 ปีการศึกษา 2562**

**เกณฑ์การคิดภาระงาน : คิดเฉพาะภาระงานสอนภาคปกติ (Full Time)**

**โดยมีภาระงานชั่วโมงปฏิบัติไม่เกิน 8 ชั่วโมง/ภาคเรียน จำนวน 1 รายวิชา**

**เพื่อรายงานผลการปฏิบัติงานประจำปี ใช้ระบุในประเมินคุณภาพหลักสูตร และการจัดการความรู้เพื่อหาแนวปฏิบัติที่ดี**

|  |
| --- |
| **1. อาจารย์ผู้สอน**  ชื่อ-สกุลผู้สอน.ผศ.ดร.มณฑนา พิพัฒน์เพ็ญ สัดส่วนที่รับผิดชอบสอน 1 (100%)  ☑ ผู้สอนหลัก 🗆 ผู้สอนร่วม  ชื่อ-สกุลผู้สอนหลัก / ผู้สอนร่วม……ผู้สอนหลัก ผศ.ดร.มณฑนา พิพัฒน์เพ็ญ    **2. รายละเอียดการสอนในวิชาที่มีการสอนลักษณะพิเศษ**  รหัสวิชา......0308262......................... ชื่อวิชา…การศึกษาตลอดชีวิต  จำนวนหน่วยกิต....3........(.2..-...2..-..5...) จำนวนกลุ่มที่สอน.........1... รวมจำนวนนิสิตที่สอน...............13.............คน  สัปดาห์ที่จัดการเรียนการสอนลักษณะพิเศษใน มคอ.3 สัปดาห์ที่………12-14…….รวม……3……...สัปดาห์ รวม..12………ชั่วโมง    **3. ผู้ประสานงานประจำรายวิชา** ผศ.ดร.มณฑนา พิพัฒน์เพ็ญ  **4. ระดับการศึกษา**  🗆 ระดับปริญญาตรี  🗆 หมวดวิชาชีพครูบังคับ ☑ หมวดวิชาชีพครูเลือก 🗆 หมวดวิชาเฉพาะ (วิชาเอก)  🗆 หมวดวิชาศึกษาทั่วไป 🗆 หมวดวิชาเลือกเสรี 🗆 อื่นๆ (ระบุ)…….…………..……………………………..….……………  🗆 ระดับประกาศนียบัตรบัณฑิต  🗆 หมวดวิชาชีพครู 🗆 อื่นๆ (ระบุ)……………………………………………………………………………………..………………………  🗆 ระดับบัณฑิตศึกษา  🗆 หมวดวิชาพื้นฐานทางการศึกษาและวิจัย 🗆 หมวดวิชาเฉพาะ (วิชาเอก)  🗆 หมวดวิชาชีพครู 🗆 อื่นๆ (ระบุ) ….……..……………………..…..…………………..………  **5. ลักษณะการสอนแบบพิเศษ**  🗆 การเรียนรู้โดยใช้ปัญหาเป็นฐาน (Problem-Based Learning : PBL)  🗆 การเรียนรู้เชิงรุก (Active Learning)  🗆 การสอนโดยใช้วิจัยเป็นฐาน (Research-Based Learning)  🗆 การสอนโดยใช้สื่อ/เทคโนโลยีเป็นฐาน (Technology-Based Learning)  ☑ การเรียนในชุมชนหรือใช้ชุมชนเป็นฐาน (Community-Based Learning)  🗆 อื่นๆ (ระบุ) ….……..……..…………………..…………………………………………………………………………….……………………………………….  **6. กิจกรรม วิธีการวัดและประเมินผล และสื่อการจัดการเรียนรู้**  ☑ มี ระบุ   ไม่มี  **กิจกรรม**  6.1 จัดกิจกรรมการเรียนรู้โดยออกแบบการจัดการเรียนรู้ที่ตอบสนองยุทธศาสตร์ชาติ (พ.ศ.2561-2580) ด้านการพัฒนาและเสริมสร้างศักยภาพทรัพยากรมนุษย์ ซึ่งมีเป้าหมายการพัฒนาเพื่อพัฒนาคนในทุกมิติและในทุกช่วงวัยให้เป็นคนดีเก่ง และมีคุณภาพ โดยคนไทยมีความพร้อมทั้งกาย ใจ สติปัญญา มีพัฒนาการที่ดีรอบด้านและมีสุขภาวะที่ดีในทุกช่วงวัยมีจิตสาธารณะ รับผิดชอบต่อสังคมและผู้อื่น มัธยัสถ์อดออม โอบอ้อมอารีมีวินัย รักษาศีลธรรมและเป็นพลเมืองดีของชาติมีหลักคิดที่ถูกต้อง มีทักษะที่จําเป็นในศตวรรษที่ ๒๑ มีนิสัยรักการเรียนรู้และการพัฒนาตนเองอย่างต่อเนื่องตลอดชีวิต กิจกรรมการจัดการเรียนรู้จึงมีทั้งการสร้างพลังการเป็นนักอ่านงานวิชาการ งานวิจัย และการสังเคราะห์ข้อมูลของนักคิดทางด้านการศึกษา เพื่อนำมาแลกเปลี่ยนเรียนรู้ร่วมกันในกลุ่มเรียน  6.2 มุ่งเน้นกจกรรมการเรียนรู้โดยใช้พื้นที่เป็นฐาน (Place-Based Learning) หรือ “การเรียนรู้เชิงประสบการณ์”โดยใช้ประวัติศาสตร์ สภาพแวดล้อม วัฒนธรรม และเศรษฐกิจ ที่เป็นเอกลักษณ์ของชุมชนที่นิสิตได้ศึกษาและมีความสนใจเป็นบริบทในการเรียนรู้ การทำงานของนิสิตเป็นไปตามความต้องการและความสนใจของสมาชิกชุมชน โดยชุมชนทำหน้าที่เป็นแหล่งข้อมูลและให้ความร่วมมือในทุก ๆ ด้าน โรงเรียนและชุมชนมีส่วนร่วมในการทำงาน เพื่อทำให้ท้องถิ่นเป็นแหล่งเรียนรู้ การทำงานและการใช้ชีวิตที่ดี โดยชุมชนมีบทบาทเป็นที่ปรึกษาให้กับผู้เรียน มีการเรียนรู้และทำงานร่วมกันระหว่างผู้เรียน ครู ผู้บริหารโรงเรียน และคนในชุมชน รวมทั้งมีส่วนร่วมในการประเมินผลการเรียนของผู้เรียนโดยใช้วิธีการและเครื่องมือที่หลากหลาย  6.3 กิจกรรมการเรียนรู้ถูกออกแบบบนหลักการของการศึกษาที่เชื่อว่า ทุกคนมีศักยภาพที่จะเรียนรู้ได้ ดังนั้นรายวิชานี้จึงมุ่งใช้การศึกษาเป็นกลไกปลูกฝัง และพัฒนามนุษย์ที่บูรณาการเข้ากับวิถีชีวิต วัฒนธรรม รากเหง้า ประวัติศาสตร์ ชุมชน ท้องถิ่นและสังคมประเทศ  6.4 กิจกรรมในภาคความรู้มีจุดเน้นที่”การใช้ชีวิตเป็นตัวตั้ง” แทน”การเอาวิชาเป็นตัวตั้ง” เป้าหมายสำคัญเพื่อให้นิสิตได้รับทั้งความรู้ ทักษะ เจตคติ และคุณธรรมจริยธรรม รวมทั้งมีทัศนะต่อผู้คนในสังคมชุมชนในฐานะของผู้มีการศึกษาในแบบแผนที่มีความหลากหลาย ทั้งการศึกษาในระบบ การศึกษานอกระบบและการศึกษาบนฐานชีวิต  6.5 กิจกรรมภาคปฏิบัติ ได้จัดโครงการ “ปฏิบัติการสร้างสรรค์ความรู้และนวัตกรรมการศึกษาตลอดชีวิต”เมื่อวันที่ 17-18 กุมภาพันธ์2563 ณ โรงเรียนไทยรัฐวิทยา 74 และชุมชน อบต.กำโลน จังหวัดนครศรีธรรมราช มีเป้าหมาย 4 ประการ ดังนี้  6.5.1 เพื่อให้นิสิตมีความเข้าใจ สามารถตั้งคำถามกับการศึกษา และมองเห็นความสำคัญนิยามความหมายของการศึกษาที่ครอบคลุมทุกมิติของการดำเนินชีวิตจากปรากฏการณ์จริง  6.5.2 เพื่อให้นิสิตร่วมเรียนรู้และเป็นส่วนหนึ่งของการกำหนดสร้างนิยามความหมายของการศึกษาใหม่ ที่สอดคล้องกับเงื่อนไขความจำเป็น รวมถึงตอบสนองความต้องการของคนในชุมชนและสังคม  6.5.3 เพื่อให้นิสิตสามารถสร้างสรรค์ความรู้ โดยการเชื่อมโยงองค์ความรู้วิชาการในมหาวิทยาลัย เพื่อให้เกิดการใช้ประโยชน์ ให้คุณูปการต่อวิถีการดำรงอยู่ของคนในชุมชนและสังคม  6.5.4 เพื่อสร้างชุมชนแห่งการเรียนรู้ โดยการมีส่วนร่วมของนักวิชาการ นิสิตคณะศึกษาศาสตร์ มหาวิทยาลัยทักษิณ กับองค์กรต่างๆ กลุ่มการเรียนเรียนรู้ และผู้รู้ในชุมชน  ในภาคเรียนนี้มีนิสิตในกลุ่มเรียนจำนวน 13 คน ดังนั้นในการดำเนินกิจกรรมตามโครงการ นิสิตจะต้องร่วมออกแบบพัฒนากระบวนการเรียนรู้ร่วมกับชุมชนในทุกมิติอย่างเข้มแข็ง นอกจากนี้ยังทำให้นิสิตได้มีกาสเรียนรู้อย่างใกล้ชิดทั้งจากผู้มีประสบการณ์ในโรงเรียนและผู้รู้ในชุมชน ทำให้การเป็นส่วนหนึ่งของการสร้างความรู้แบบบูรณาการ โดยบูรณาการความรู้จากรายวิชาเข้ากับสถานการณ์จริงของสังคมชุมชน โดยอาศัยองค์ความรู้ของโรงเรียนและชุมชนเป็นฐานจึงเป็นเรื่องที่ถูกมองว่าไม่ยากนัก  ในบริบทของโรงเรียน นิสิตได้เรียนรู้การปรับนโยบายของโรงเรียนให้มีความยืดหยุ่น พร้อมเปิดรับความคิด และความรู้ที่มีอยู่มากมายจากชุมชน ขณะเดียวกันการที่โรงเรียนได้รับการสนับสนุนจากมูลนิธิไทยรัฐ ยังทำให้โรงเรียนมีโอกาสพัฒนานักเรียนในมิติของความเป็นพลเมืองรู้คิด ซึ่งจากสถานการณ์ของโรงเรียนที่มีการปรับเปลี่ยนนโยบายให้มีความยืดหยุ่น ทำให้นิสิตมองเห็นความเป็นโรงเรียนในมิติใหม่  และนิยามของการศึกษาที่แตกต่างจากเดิม คือ เป็นการศึกษาที่ก้าวพ้นจากกับดักความรู้วิชาการของโรงเรียน และเป็นการศึกษาที่นักเรียน รวมถึงคนในสังคมชุมชนสามารถนำไปใช้ประโยชน์จริงได้ในการดำรงชีวิต เช่น การเป็นผู้ประกอบการรุ่นใหม่ที่สร้างประโยชน์ให้เกิดแก่สังคมชุมชน นักเรียนนักคิด ครูนักคิด นักเรียน และครูนวัตกร เป็นต้น    **วิธีการวัดและประเมินผล**  1.การประเมินจากการเข้าร่วมเรียนรู้ประสบการณ์ของโรงเรียนและความรู้ที่มีมากมายในชุมชนในลักษณะของความมุ่งมั่น การตั้งคำถามในเชิงวิธีคิดเกี่ยวกับการวิพากษ์ความรู้วิชาการ และการบูรณาการความรู้วิชาการเข้ากับความรู้ที่มีในชีวิตจริง นอกจากนี้การที่นิสิตได้เข้าพักในโฮมสเตย์ต่างๆ มีเป้าหมายเพื่อเรียนรู้การสร้างสรรค์องค์ความรู้เพื่อการดำรงชีวิตในสังคมสมัยใหม่จากเจ้าของโฮมสเตย์  2.การประเมิน “การแลกเปลี่ยนเรียนรู้ร่วมกันในกลุ่มเรียน” เป็นกระบวนการที่นิสิตและอาจารย์ผู้สอนร่วมกันแบ่งปันความรู้ ทักษะและประสบการณ์ซึ่งกันและกัน โดยทั้งนิสิตและอาจารย์มีความสมัครใจที่จะให้นิสิตคนอื่นเข้าถึงความรู้ประสบการณ์ที่ตนเองมี ทั้งนี้การ  แลกเปลี่ยนเรียนรู้จะสะท้อนการถ่ายโอนความรู้ที่ตนมีให้กับบุคคลอื่นได้เข้าใจและรับหรือดูดซึมความรู้จากผู้อื่นมาเป็นของตน  3.การประเมินการเขียน ที่เป็นการเขียนบันทึกสะท้อนคิด (Reflection Journal) จากการเข้าร่วมเรียนรู้ประสบการณ์การสร้างความรู้ และการจัดการศึกษาที่เชื่อมโยงความรู้วิชาการกับความรู้ของชุมชน ที่เรียกว่าเป็นการศึกษาตลอดชีวิต อันเป็นการส่งเสริมให้นิสิตตรวจสอบ  ประสบการณ์ของตนในด้านผลการเรียนรู้ตามหลักสูตร ทักษะส่วนบุคคล และการมีส่วนร่วมกับโรงเรียนและชุมชนในฐานะที่เป็นส่วนหนึ่งของชุมชน  4. การนำเสนอด้วยปากเปล่า (Oral Assessment) เป็นการประเมินเพื่อสังเกตนิสิตในการนำเสนอความรู้เกี่ยวกับการวิพากษ์ ตั้งคำถามกับความรู้วิชาการสมัยใหม่ที่เป็นอิสระจากชีวิตจริง ผลกระทบจากการที่คนให้ความสำคัญกับความรู้วิชาการจนละเลยความรู้ของ  สังคมชุมชน ตลอดจนความรู้ที่ตอบโจทย์โลกและชีวิตจริง กระทั่งการวิเคราะห์ถึงความจำเป็นของการศึกษาที่มีนิยามหลากหลายหลาย ไม่จำกัดเฉพาะการศึกษาที่มีเฉพาะในโรงเรียน จนทำให้มองเห็นมิติของการบูรณาการความรู้วิชาการเข้ากับชีวิตจริง  **สื่อการจัดการเรียนรู้**   1. เอกสาร หนังสือ ผลงานวิจัยที่เกี่ยวข้องกับการตั้งคำถามต่อนิยามของการศึกษา ยุคสมัยของการศึกษา และการศึกษาตลอดชีวิต 2. วีดิทัศน์ “กรณึศึกษาเกี่ยวกับยุคสมัยของการศึกษา และการศึกษาตลอดชีวิต” เช่น เรืองแก่นแท้ของการศึกษาและการปฏิรูปการศึกษา จากผลงานวิจัยเรื่อง การปฏิรูปการศึกษาโดยใช้โรงเรียนเป็นฐาน กระทรวงศึกษาธิการ (2550) ชีวิตที่ถูกลืม ผลงานวิจัยจากโครงการ ของสํานักกิจการในพระราชดําริพระเจ้าหลานเธอพระองค์เจ้าพัชรกิติยาภา (2555) ผลงานวิจัยปฏิบัติการการจัดการศึกษาเพื่อสร้างทักษะชีวิตสำหรับเด็กและเยาวชนในสถานพินิจและคุ้มครองเด็กและเยาวชน และศูนย์ฝึก   และอบรมเด็กและเยาวชน จังหวัดชายแดนภาคใต้ กระทรวงยุติธรรม (2561) ผลงานวิจัยโครงการศึกษาวิจัยรูปแบบการจัดการศึกษาที่เหมาะสมสำหรับโรงเรียนขนาดเล็กในถิ่นทุรกันดารในประเทศไทย (2562) เป็นต้น   1. ผลงานเขียนทางวิชาการ เรื่อง Creative Schools ของ Ken Robinson and Aronica (2559) 2. เครื่องมือการเรียนรู้การบูรณาการความรู้วิชาการกับชีวิตจริงในการลงพื้นที่โรงเรียนและชุมชน     ลงชื่อ...........  (ผศ.ดร.มณฑนา พิพัฒน์เพ็ญ)  วันที่ 28 กุมภาพันธ์ พ.ศ. 2563 |
|  |